**PAPILDOMAS SUSITARIMAS PRIE 2024-04-24 D. SUTARTIES NR. S‑405**

2024-06-13

Vilnius

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), juridinio asmens kodas 188710638, kurios registruota buveinė yra Kauno g. 22‑202, LT‑03212 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, (toliau – Užsakovas),

ir

**AB ,,HISK“**, juridinio asmens kodas 147710353, kurios registruota buveinė yra adresu S. Kerbedžio g. 7, LT-35104 Panevėžys, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Robert Ziminski, veikiančio pagal bendrovės įstatus, (toliau – Rangovas),

toliau kartu vadinamos **Šalimis**, o kiekviena atskirai **Šalimi**,

**atsižvelgdamos į tai, kad:**

1. 2024-04-24 Šalys sudarė viešojo pirkimo sutartį Nr. S-405 (toliau – **Sutartis**);
2. Sutarties pagrindu Rangovas įsipareigojo atlikti valstybinės reikšmės krašto kelio Nr. 191 Paliūniškis–Vabalninkas ruožo nuo 9,06 iki 20,40 km kapitalinį remontą (toliau - Darbai), o Užsakovas įsipareigojo laiku ir tinkamai atsiskaityti už atliktus Darbus;
3. Sutarties 135 punkte yra nurodyta, kad Sutarčiai vykdyti nėra pasitelkiami subrangovai, kuris 2024-05-31 susitarimu Nr. S-536 buvo keičiamas nurodant, kad Sutarčiai vykdyti yra pasitelkiami MB „Kadastriniai.lt“ ir UAB „Panevėžio melioracija“ subrangovai. Tačiau Sutarties vykdymo metu iškilo papildomų subrangovų, kurių kvalifikacija Rangovas nesiremia, pasitelkimo būtinumas;
4. 2024-06-12 raštu Nr. SD/24-832 (**Priedas Nr. 1**) Rangovas motyvuotai kreipėsi į Užsakovą dėl subrangovų pasitelkimo;
5. Užsakovas įvertino Priede Nr. 1 nurodytas subrangovų pasitelkimo būtinybę pagrindžiančias aplinkybes ir subrangovų pasitelkimui neprieštarauja;
6. Toks Sutarties pakeitimas nelaikomas esminiu;

**vadovaudamosi** Lietuvos Respublikos viešųjų pirkimų įstatymo 89 straipsnio 1 dalies 5 punktu, sudarė šį papildomą susitarimą prie Sutarties dėl subrangovų pasitelkimo (toliau – **Susitarimas**), kuriuo susitarė:

1. Sutarties 135 punktą pakeisti, nurodant jame pasitelkiamus subrangovus bei išdėstant minėtą punktą nauja redakcija: Sutarčiai vykdyti pasitelkiami šie subrangovai: MB „Kadastriniai.lt“ ir UAB „Panevėžio melioracija“, UAB „JK Ranga“. Rangovas įsipareigoja iki Darbų pagal Sutartį pradžios pranešti Užsakovo atstovui subrangovų kontaktinius duomenis ir subrangovų atstovus ir subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
2. Kitos Sutarties nuostatos nekeičiamos.
3. Žodžiai ir sąvokos šiame Susitarime turi tas pačias reikšmes kaip ir Sutartyje bei Lietuvos Respublikos viešųjų pirkimų įstatyme.
4. Šis Susitarimas ir jo priedai yra neatskiriama Sutarties dalis.
5. Šalių tarpusavio santykiai, atsiradę šio Susitarimo pagrindu, tačiau jame nesureguliuoti, sprendžiami pagal Sutarties nuostatas.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Šis Susitarimas laikomas sudarytu bei įsigalioja nuo to momento, kai jį kvalifikuotu elektroniniu parašu pasirašo paskutinioji iš Šalių ir galioja tiek pat, kiek Sutartis.
8. Susitarimo priedai:
   1. Priedas Nr. 1\_Rangovo kreipimasis dėl subrangovo pasitelkimo

|  |  |
| --- | --- |
| **Užsakovas:**  **AB „Via Lietuva“**  Kauno g. 22‑202, LT‑03212 Vilnius  Įmonės kodas 188710638  Tel. + 370 5 232 9600  El. paštas [info@vialietuva.lt](mailto:info@vialietuva.lt)  A.s. LT37 7300 0100 0245 6303  AB „Swedbank“ bankas  Atstovaujama įgalioto darbuotojo | **Rangovas:**  **AB „HISK“**  S. Kerbedžio g. 7, LT-35104 Panevėžys  Tel. +37045502601  El. paštas [info@hisk.lt](mailto:info@hisk.lt)  A.s. LT02 4010 0412 0009 0263  Luminor Bankas |